A la Malmi: Tinyhawk & Bizarro
2026-04-24 19:00 UTC | Malmitalo
A la Malmi: Tinyhawk & Bizarro pe 24.4.2026 klo 19.00

Jenni Kinnuselle sähkökitara on enemmän kuin pelkkä soitin. Tinyhawk & Bizzarro-yhtyeen pääsolistin ja säveltäjän käsissä kitara on avaruusraketti ja portti estoitta tanssivan mielikuvituksen maailmaan. Rosita Luu-yhtyeen kitaristina suomalaisen indiepopin äänimaisemaa herkkävaistoisella tyylikkyydellään rikastuttanut Kinnunen ei ole tarponut tavanomaisimpia polkuja soittajana ja se kuuluu. Hänen soitossaan ja sävellyksissään soi oma ääni.

Rohkea ja tuore ote kitarainstrumentaalimusiikkiin ei ole jäänyt huomaamatta. Tinyhawk & Bizzarron debyytti ”Nekorok” sai riemastuneen vastaanoton suomalaisen musiikkimedian kovilta konkareilta syksyllä 2023. Helsingin Sanomien Ilkka Mattilan mukaan ”yhtyeen esikoisalbumi Nekorok kuulostaa raikkaalta tuulelta, joka puhaltaa pölyt pois ullakolle turvaan talletetusta suomalaisesta sähkökitaramusiikista.” Yleisradion Susanna Vainiola ihastui ”kitaralla kerrottuihin tarinoihin”. Arttu Seppänen totesi Keskisuomalaisessa Tinyhawk-debyytin olevan ”yksi tämän syksyn ilahduttavimpia kotimaisia albumeja.”

Tinyhawk & Bizzarro on palkittu tammikuussa 2024 ”Vuoden tulokas” -palkinnolla Indie Awardseissa ja voitti arvostetun Teosto -palkinnon huhtikuussa 2024. Uusi albumi “Neko-A-Sekoi” sai päivänvalon lokakuussa 2025, ja se julkaistiin mitä parhaimman Humu Recordsin toimesta. Helsingin Sanomien Harri römpötti antoi albumille täydet viisi tähteä.

Tinyhawk & Bizzarro on:
Jenni Kinnunen
Teemu Aho
Markus Väisänen
Jaakko Pöyhönen

Visit event in our website: Tapahtumainfo.fi (https://tapahtumainfo.fi/tapahtuma/2026/04/a-la-malmi-tinyhawk-bizarro/417279)
